MADÁRVÉDELMI TANULMÁNYOK 1915 — 1916-BÓL 



59 



sen időzik benne s oly jól látható a magas üveglapok között, mintha 

 csak kalitkában tartanok, anélkül, hogy rabságra kellene kényszerítenünk. 

 Ha a függő ülőkéket elhagyjuk e készülék mellől, a verebek is kevéssé 

 háborgatják, helyenként teljesen elkerülik. 



További kisérletképen arra törekedtem, hogy a házak közelében, 

 kivált a városi kertekben lévő apró téli etetőket a házi verebek tolako- 

 dásától megóvjam. Még pedig lehetőleg egyszerűbb, kevésbbé mesterkélt 

 módon, mint ahogy azt a hamburgi «Antispatz» készüléken látjuk, mely- 

 nek az is a hiányossága, hogy csakis kendermaggal tölthető. 



E kísérletekben lelkes támogatóm akadt dr. Fényes DEZSő-ben és 

 nejében, úgy hogy a próbák 1914-től kezdve Rákosszentmihályon és az 

 intézet budapesti kertjében egyidejűleg folyhattak. 



Előre kell bocsájtanom, hogy e kísérletek nem érintik a Berlepsch- 

 rendszerű, tehát a nagybani etetésnél pótolhatatlan készülékeket, hanem 

 csakis a kedvtelésből kicsinyben végzett cinege-etetés biztosítását tűzték 

 ki célul. Ez nagyon fontos, mert ezeknek az apró készülékeknek az ezrei 

 hivatottak arra, hogy hasznos madaraink iránt társadalmunk minden réte- 

 gében megértést és szeretetet ébresszenek. Madárvédelmi törekvéseinknek is 

 nem annyira vagy nem csupán a néhány nagy telep, hanem inkább a sok 

 ezer, eleinte csak kedvtelésből folyó apró kísérlet lesz a legbiztosabb alapja. 



Bár a próbák egész sorából mindössze egy járt végül oly sikerrel, 

 mely tartósnak Ígérkezik, a kudarcoknak is meg volt a haszna. A házi 

 veréb elé állított mesterséges akadályok u. i. e kis élősdinek oly meg- 

 lepő képességeit tárták elénk, melyek e madár természetes életkörülmé- 

 nyei közt a megfigyelő elől rejtve maradtak. 



Azzal már kezdetben számot vetettünk, hogy a téli etetőkön riasztó 

 szerkezettel nem érünk tartósan célt, mert a baj nélkül ki- s bejáró cine- 

 gék példája végül a gyanakvóbb verebet is felbátorítja. E tekintetben 

 feltűnő volt a különbség a városi és a falusi verebek viselkedése közt, 

 nyilván azért, mert a falun, istállók és baromfiudvarok környékén kevésbbé 

 vannak az etetőre szorulva. Ám lássuk a példákat. 



4. ábra. Dr. Fényes Dezsőné fonalas verébhárítója. 



